b'\n_START_ARTICLE_\nAndreja Rihter\n_START_SECTION_\n\xc5\xbdivljenjepis\n_START_PARAGRAPH_\nLeta 1981 je diplomirala na Filozofski fakulteti Univerze v Ljubljani iz zgodovine in sociologije._NEWLINE_Pozneje je pou\xc4\x8devala na Gimnaziji Celje, nato pa se je zaposlila v takratnem Muzeju revolucije Celje, ki se je pozneje preimenoval v Muzej novej\xc5\xa1e zgodovine Celje. Leta 1986 je postala direktorica istega muzeja._NEWLINE_Leta 2000 je vstopila v politiko in postala ministrica za kulturo Republike Slovenije. 1. junija 2006 je bila ponovno izvoljena za direktorico Muzeja novej\xc5\xa1e zgodovine Celje.'